*Par iepirkuma procedūras*

*“Degvielas uzpildes stacijas biroju un sarga ēkas pārbūve Vestienas ielā 35 k-6, Rīgā”*

*(Identifikācijas Nr. RS/2024/58) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1.jautājums****:*

*Sadaļa UKT, lokālā tāme nr. 18 punkts nr. 24. Nav projekta dokumentācijā atrodams K2 garenprofils, līdz ar to nav skaidrs cauruļvada ieguldījuma dziļums, nav iespējams aprēķināt darbu izmaksas.*

*Tāmes punktā nr. 28 norādīts nereāls asfalta atjaunošanas apjoms , -25m2 uz 48 metriem trases. Projekta UKT skaidrojošajā daļā paredzēts pieslēgt K2 kanalizācijai pieslēgumus no ''ārējām notekām uz esošām gūlijām''. Šiem pieslēgumiem arī nav projekta dokumentācijas un garenprofilu. Bez augstāk minētās dokumentācijas nav iespējams realizēt K2 kanalizācijas darbu tāmēšanu, kā arī pašu izbūvi.*

**Atbilde:**

Paskaidrojam, ka lietus ūdens kanalizācijas tīkla K2 posmu ir paredzēts atjaunot saglabājot esošajās augstuma atzīmēs, kas ir norādītas topogrāfijā.

Bez tam, paskaidrojam, ka lokālajā tāmē Nr.18 *Ūdensapgādes un kanalizācijas tīkli (ārējie)* 28.pozīcijā paredzētais asfalta daudzums ir norādīts tikai tam posmam, kas ir ārpus labiekārtojuma zonas, savukārt, labiekārtojuma zonā asfalta atjaunošanas apjomi ir norādīti lokālajā tāme Nr.9 *Labiekārtošana un aprīkojums*.

Informējam, ka K2 posmi no ārējām notekām līdz esošajām gūlijām ir norādīti ģenerālplānā un nepieciešamības gadījumā risinājumi tiks detalizēti autoruzraudzības kārtībā, cauruļvadu paredzamais iebūves dziļums ir līdz 1m.

***2.jautājums:***

*Sadaļa UKT, lokālā tāme nr. 18. Gan U1 un K1 garenprofilos nav norādīts gruntsūdens līmenis, Lūdzam Jūs precizēt šo gruntsūdens līmeni, lai varētu veikt korektu izmaksu aprēķinu.*

**Atbilde**:

Paskaidrojam, ka projektēšanas gaitā ģeotehniskā izpēte netika veikta. Papildus norādām, ka veicot ģeotehnisko izpēti teritorijai Vestienas ielā 35, Rīgā divu citu būvprojektu izstrādes ietvaros tika konstatēts, ka grutsūdens līmenis ir 1,0 m dziļumā un 1,8 m dziļumā no zemes virsmas.

***3.jautājums****:*

*Sadaļā Labiekārtošana, lokālā tāme Nr.9, punktā nr.2 “paneļu žogs 2DS ....” un “tehniskā specifikācija degvielas uzpildes stacijas barjerām” norādītajiem darbiem nav projekta dokumentācija, nav zināma to novietne, nevar aprēķināt nepieciešamo materiālu daudzumu.*

**Atbilde:**

Informējam, ka nolikumā ir veikti grozījumi, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

***4.jautājums:***

*Pielikumā nr. 9 „Tehniskā specifikācija degvielas uzpildes stacijas barjerām” nav atrodams minētais pielikums nr. 1 (Barjeru izmērus un skaitu skatīt konteineru izvietojuma shēmā, pielikums Nr.1).*

**Atbilde:**

Informējam, ka nolikumā ir veikti grozījumi, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

***5.jautājums****:*

*Pielikumā nr. 8 „Tehniskā specifikācija degvielas uzpildes stacijas personāla pārcelšanai uz būvdarbu laiku” nav atrodams minētais pielikums nr. 1 (izvietojumu skatīt Pielikumā Nr. 1).*

**Atbilde:**

Informējam, ka nolikumā ir veikti grozījumi, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

**6*.jautājums****:*

*Sadaļā Labiekārtošana, lokālā tāme Nr.9 punktā nr.17 “Projekta izstrāde ceļu seguma nomaiņai” nav saprotams par kādu ceļa seguma nomaiņu iet runa, kur tas atrodas un kādas ir pasūtītāja prasības projektējamajam ceļa segumam.*

**Atbilde:**

Paskaidrojam, ka pozīcija Nr.17 attiecas uz ceļa segumu, kas norādīts 9.pielikumā, būvdarbi ir norādītitāmē Nr.9 *Labiekārtojums un aprīkojums* 21.pozīcijā.

***7.jautājums:***

*Sadaļā labiekārtošana, lokālā tāme Nr.9 punktos nr.18-21 norādītajiem darbiem nav nekādas projekta dokumentācijas, nav saprotams kur atradīsies betonētais laukums.*

**Atbilde:**

Informējam, ka nolikumā ir veikti grozījumi, tajā skaitā, papildinot nolikuma 9.pielikumu ar Konteineru izvietojuma shēmu, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

***8.jautājums:***

*Nolikumā punktā nr. 23.1.1, rakstīts, ka „pretendents ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) ir veicis vismaz 2 (divu) ēku, kur katras ēkas kopējā platība ir lielāka par 300 m2, izbūves vai pārbūves darbus, ...........”. Vai būs pareizi saprasts, ka tā ir pieredze, kas iegūta laika posmā no 2019.gada līdz 2024. gada septembrim?*

**Atbilde:**

Paskaidrojam, ka par pretendenta pieredze tiks uzskatīta par atbilstošu nolikuma 23.1.1.punktam, ja tā tiks iegūta ne vēlāk kā 2019., 2020., 2021., 2022., 2023.gadā, kā arī periodā līdz piedāvājumu iesniegšanas brīdim.

Iepirkumu komisijas priekšsēdētāja I.Novika